KOMMISSIONENS FORORDNING (EF) Nr. 2658/95 af 15. november 1995 om fastsættelse af udbyttet i oliven og i olie for produktionsåret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved akten vedørende Østrigs, Finlands og Sveriges tiltrædelse og ved Rådets forordning (EF) nr. 3290/94 (2),

under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktionen og til producentorganisationer (3), senest ændret ved forordning (EF) nr. 636/95 (4), særlig artikel 19, og

ud fra følgende betragtninger:

I henhold til artikel 18 i forordning (EØF) nr. 2261/84 fastsættes udbyttet i oliven og i olie pr. homogen produktionszone på grundlag af de oplysninger, som de producerende medlemsstater indgiver; på grundlag af de modtagne oplysninger bør udbyttet fastsættes som anført i bilag I;

afgrænsningen af produktionszonerne er fastlagt i bilag II til forordning (EØF) nr. 1934/93 af 8. juli 1993 om fastsættelse af udbyttet i oliven og i olie for produktionsåret 1992/93 (5), ændret ved forordning (EF) nr. 38/94 (6); for produktionsåret 1994/95 bør der for afgrænsningen af produktionszonerne henvises til nævnte bilag; af administrative og strukturelle grunde bør bestemte produktionszoner i Grækenland og Spanien ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

1. For produktionsåret 1994/95 fastsættes udbyttet i oliven og i olie pr. produktionszone som anført i bilag I.

2. Produktionszonerne afgrænses som angivet i bilag II til forordning (EØF) nr. 1934/93, med følgende ændringer:

1) Bilag II C:

a) i nomos Argolidos erstattes kommunen Stathaiika med Vrousti i zone 2

b) i nomos Attikis tilføjes kommunen Nea Liossia og udgår kommunen Aigaleo af zone 4

c) i nomos Evias udgår kommunerne Aidipsou og Ilias af zone 11

d) i nomos Pellis tilføjes kommunerne Axos, Athyra, Agrossykia, N. Mylotopos, Palaios Mylotopos, Drosero, Anydro, Archondiko, Mesiano, Damiano, Leptokariya og Rachonas i zone 2

e) i nomos Pierias udgår kommunen Palaios Eleftherochori af zone 2 og tilføjes i stedet i zone 1

f) i nomos Samos tilføjes en ny zone med nummer 11. Byen Pythagorio og kommunerne Mytilinio og Chora tilføjes i denne zone, og de udgår af zone 7.

2) Bilag II D:

a) Aragón:

- i provinsen Zaragoza tilføjes kommunen Villalba de Perejil i zone 2, udgår kommunen Leciñena af zone 3 og tilføjes kommunerne Cosuenda og Alpartir i zone 5

- i provinsen Teruel tilføjes kommunerne Jatiel, La Portellada og Torre del Compte i zone 4

- i provinsen Huesca tilføjes kommunerne Agüero, Alberuela de Tubo, Altorricón, Baldellou, Ballobar, Castejón del Puente, Estada, Lanaja og Valfarta i zone 5

b) Castilla-La Mancha:

- i provinsen Toledo tilføjes kommunen Ventas de Retamosa i zone 2, erstattes kommunen San Martín de los Montes med San Martín de Montalban i zone 5 og udgår kommunen Camuñas af zone 7

c) Navarra:

- kommunen Buñuel tilføjes i zone 1.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. november 1995.

På Kommissionens vegne

Franz FISCHLER

Medlem af Kommissionen

(1) EFT nr. 172 af 30. 9. 1966, s. 3025/66.

(2) EFT nr. L 349 af 31. 12. 1994, s. 105.

(3) EFT nr. L 208 af 3. 8. 1984, s. 3.

(4) EFT nr. L 67 af 25. 3. 1995, s. 1.

(5) EFT nr. L 178 af 21. 7. 1993, s. 1.

(6) EFT nr. L 7 af 11. 1. 1994, s. 5.

ANEXO I - BILAG I - ANHANG I - ÐÁÑÁÑÔÇÌÁ É - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I

A. ITALIA - ITALIEN - ITALIEN - ÉÔÁËÉÁ - ITALY - ITALIE - ITALIA - ITALIË - ITÁLIA - ITALIA - ITALIEN

>TABELPOSITION>

B. FRANCIA - FRANKRIG - FRANKREICH - ÃÁËËÉÁ - FRANCE - FRANCE - FRANCIA - FRANKRIJK - FRANÇA - RANSKA - FRANKRIKE

>TABELPOSITION>

C. GRECIA - GRÆKENLAND - GRIECHENLAND - ÅËËÁÄÁ - GREECE - GRÈCE - GRECIA - GRIEKENLAND - GRÉCIA - KREIKKA - GREKLAND

>TABELPOSITION>

D. ESPAÑA - SPANIEN - SPANIEN - ÉÓÐÁÍÉÁ - SPAIN - ESPAGNE - SPAGNA - SPANJE - ESPANHA - ESPANJA - SPANIEN

>TABELPOSITION>

E. PORTUGAL - PORTUGAL - PORTUGAL - ÐÏÑÔÏÃÁËÉÁ - PORTUGAL - PORTUGAL - PORTOGALLO - PORTUGAL - PORTUGAL - PORTUGALI - PORTUGAL

>TABELPOSITION>